આ ચુકાદા પછી બિલ્ડરે અનેક પ્રક્રિયાઓ કરી, જેમાં રિસ્ટોરેશન ઍપ્લિકેશન, સ્ટેટ કમિશનને અપીલ, બૉમ્બે હાઈ ર્કોટમાં રિટ પિટિશન તથા નૅશનલ કમિશનને રિવિઝન પિટિશનનો સમાવેશ થાય છે. બિલ્ડરે આરોપ મૂક્યો છે સોસાયટીએ ઇરાદાપૂર્વક તેમને નોટિસ નથી પહોંચાડી અને આ કારણે તેઓ ડિસ્ટિÿક્ટ ફૉરમ સામે તેમનો જવાબ નથી મૂકી શક્યા. તેમણે એવો આરોપ પણ મૂક્યો હતો કે જરૂરી દસ્તાવેજો રજૂ કર્યા વગર એક્સ પાર્ટી ઑર્ડર મેળવવામાં આïવ્યો છે. તેમણે એવો દાવો કર્યો હતો કે તેઓ ક્યારેય વેચાણની ડીલ કરવા તૈયાર નહોતા, પણ તેમનો ઇરાદો લીઝ ડીલ કરવાનો હતો. તેમણે જણાવ્યું હતું કે મહારાષ્ટ્ર ઑનરશિપ ફ્લૅટ્સ ઍક્ટના પ્રોવિઝન અનુસાર તેમને લીઝ ડીલ કરવામાં વાંધો નહોતો. આ કારણે ફરિયાદનું કોઈ કારણ નથી. વળી, એક પાર્ટનરનું મૃત્યુ ૧૫ દિવસ પહેલાં જ થઈ ગયું હોવાને કારણે તેમને મોકલેલી નોટિસનો તો કોઈ મતલબ જ નથી.